સ્ટેટ બેંક સાથેના આર્થિક વ્યવહારનો કપાતો ચાર્જ સરકાર માટે મોટી કમાણીનું સાધન છે. એસબીઆઈનું મિનિમમ બેલેન્સ પાંચ હજાર રુપિયા કરાયું હતું તેનો ખૂબ વિરોધ થયાં પછી પહેલી ઓક્ટોબરથી તેનો નવો નિયમ અમલમાં આવે છે. રાહતરુપ આ ફેરફારમાં હવે એસબીઆઈ ખાતાંમાં પાંચ હજારને બદલે ત્રણ હજાર રુપિયાનું બેલેન્સ રાખી શકાશે. એસબીઆઈ મેટ્રો સેન્ટર્સમાં આ નિયમ અમલમાં આશે. સાથે જ મિનિમમ બેલેન્સ ચાર્જમાં પણ 20થી 50 ટકાનો ઘટાડો થયો છે. બેન્ક સગીર, પેન્શનર,સબસિડી માટેના ખાતાંઓ પર મિનિમમ બેલેન્સનો ચાર્જ પણ વસૂલ નહીં કરે તે નિયમ પણ અમલમાં આવ્યો છે.